Mihail Goleminov

Mihail Goleminov (; 2. kesäkuuta 1956 SofiaMihail Goleminov  Съюз на българските композитори – 26. helmikuuta 2022В памет на композитора Михаил Големинов БНР) oli bulgarialainen säveltäjä, pianisti ja kapellimestari.The composer Mikhail Goleminov left us Darik.News

Goleminov oli säveltäjä Marin Goleminovin poika. Hän opiskeli vuoteen 1984 Bulgarian kansallisessa musiikkiakatemiassa/valtionkonservatoriossa. Goleminovin opettajia siellä olivat Dimitar Tapkov ja Konstantin Iliev. Vuodesta 1985 hän jatkoi musiikin opiskelua Itävallassa ja Alankomaissa Roman Haubenstock-Ramatin, Ton de Leeuwin, Aleksandr Baltinin, Karl Österreicherin ja Harald Ossbergerin johdolla. Goleminov suoritti opintoja sävellyksen ohella myös orkesterinjohdossa ja pianonsoitossa. Elektroakustisessa musiikissa hän sai Wienissä opetusta Dieter Kaufmannilta. Hän sai useita stipendejä.

Goleminov työskenteli vuosina 1989–2000 Musikverlag Doblingerin palveluksessa. Hän myös perusti kustantamon, tietokonemusiikkistudion Orange Factory. Goleminov oli Muzikautorin jäsen vuodesta 2003. Hän osallistui Itävallassa 1990-luvulla lukuisiin teatterituotantoihin ja osallistui poikkitaiteellisiin projekteihin. Hän esiintyi konserteissa pianistina ja kapellimestarina. Säveltäjänä hän laati teoksia kamarimusiikista orkesterisävellyksiin sekä elektronista ja elektroakustista musiikkia. Hän käytti myös graafista nuottikirjoitusta. Goleminovin sävellyksiä esitettiin nykymusiikkitapahtumissa Bulgariassa, Itävallassa, Tšekissä, Ranskassa, Saksassa, Italiassa, Puolassa, Venäjällä, Slovakiassa, Yhdysvalloissa ja Japanissa. Goleminov palkittiin muun muassa Sommerliche Musiktage Hitzacker -tapahtumassa vuonna 1992. Hän sai myös Hambacher Preisit konsertoistaan trumpetille ja pianolle.

Goleminov kuoli vakavasti sairastettuaan.

 Lähteet 

Luokka:Bulgarialaiset säveltäjät
Luokka:Bulgarialaiset pianistit
Luokka:Bulgarialaiset kapellimestarit
Luokka:Vuonna 1956 syntyneet
Luokka:Vuonna 2022 kuolleet